
מדינת ישראל
משרד החינוך 
המשנה למנהל הכללי וסמנכ"ל בכיר למינהל ולמשאבי אנוש

אגף רכש מכרזים והתקשרויות
ירושלים, ‏6 בנובמבר 2011
‏ט' חשון תשע"ב

מכרז מס' 24/9.2011: הקמה ותפעול מינהלה למימוש חוק עידוד מעורבות סטודנטים ביום חינוך ארוך
תשובות לשאלות שהתקבלו עד תאריך 24/10/2011
1. כללי

1. המועד האחרון להגשת הצעות למכרז שבנדון הינו  15/11/2011  שעה 11:00.
2. לצורך הגשת הצעה חלה חובה על המציע לשלם דמי השתתפות בסך 500 ₪.

יש לצרף להצעה העתק של שובר התשלום בבנק הדואר כשהוא חתום בחותמת בנק הדואר.

על המציע לדאוג כי בעת הפקת הקבלה בבנק הדואר היא תכלול שם המכרז ומספרו.

3. נוסח ערבות הבנקאית/ערבות חברת הביטוח חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע  (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי  המציע. 
ניתן להוריד סיכום תשובות זה מאתר האינטרנט שכתובתו:
 
      www.education.gov.il/michrazim/
ומאתר מינהל הרכש הממשלתי בכתובת: HTTP://WWW.MR.GOV.IL

10. הפעילות כפי שמפורטת בכתב המכרז, בוצעה בעבר ע"י מכון דוידסון לחינוך מדעי ליד מכון ויצמן למדע.

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, בהתאם לתחומים אליהם מוגשת ההצעה, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 2 - הגורמים אליהם מופנה המכרז (דרישות סף)
גופים אשר לא יוכלו להיקבע כזוכים במכרז זה יהיו כמפורט בסעיף 2.2. 
3. פרק 3 – הגדרות
כמוגדר בסעיף 3.17 בכתב המכרז, התוכנית פונה לסטודנטים הלומדים בתוכנית לימודים מלאה לקראת קבלת תואר אקדמי ראשון במוסד להשכלה גבוהה. 
במידה וסטודנט מתמחה בגיל הרך, תינתן לו עדיפות לשכבת גיל זו. 
4. פרק 4 – תיאור הפרוייקט והיקפו
1. סעיף 4.1, עמוד 8
(1) התוכנית בשנת הלימודים תשע"ב מבוצעת ע"י הספק הקיים מכון דוידסון לחינוך מדעי.
(2) מועד ההתקשרות יהיה לקראת חודש מאי 2012. הספק שייבחר יחל את הפעילות משלב המיונים כמפורט בסעיפים 5.7 והלאה, לקראת שנת הלימודים תשע"ג.
2. סעיף 4.2.1, עמוד 9
(1) פעילות הסטודנט במוסד חינוכי נמשכת לכל הפחות 25  שבועות (בכל שבוע 4 שעות שבועיות מול תלמידים בנוסף ל-13 שעות שנתיות שבהם הסטודנט מקבל הנחייה). פעילות הסטודנט במוסד החינוכי תתבצע מול קבוצת תלמידים, שיקבעו ע"י הנהלת המוסד. הפעילות עם אותה קבוצת תלמידים תמשך בין 6-12 שבועות. 
לאחר פרק זמן זה, הסטודנט יעבוד עם קבוצה אחרת של תלמידים.  
(2) מספר הקבוצות שהסטודנט יפגוש ביום פעילות תלוי בצרכי בית הספר. במידה והסטודנט יפגוש מספר קבוצות יינתן לכל קבוצה כמות שעות פעילות בהתאם לקביעת צוות ביה"ס. 
גודל הקבוצה בבית הספר יהיה לפחות 6 תלמידים ולא יותר מ-10 תלמידים. 
גודל הקבוצה בגן ילדים יהיה לפחות 4 ילדים ולא יותר מ- 10 ילדים. 
(3) המפתח לכמות התלמידים לסטודנט הינו כמפורט בסעיף זה. 
(4) אין אפשרות לסטודנט להשלים פעילות במהלך חופשת הקיץ. על מנת, לעמוד בדרישה של 100 שעות פעילות בביה"ס הסטודנט נדרש להגיע לבית הספר לפחות  25 פעמים. אין מניעה שהסטודנט יגיע לביה"ס גם במהלך חופשה של הסטודנט בין הסמסטרים. 
3. סעיף 4.2.2, עמוד 10
(1) פעילות היכרות בין הסטודנטים בקבוצה תתקיים בתחילת השנה. בנוסף, במהלך השנה מתקיימים 2 מפגשים עם המנחה האזורי מטעם הספק. 
(2) במסגרת פעילות ההיכרות בין הסטודנטים בקבוצה יתקיים שיח על תפיסות חינוכיות של הסטודנטים ויועלו הצעות למפגש הראשון עם קבוצת התלמידים.
(3) אין וודאות כי בכל שנה  התוכנית תיושם באותם בתי ספר אשר בהם פעלו בשנים קודמות. 
4. סעיף 4.3 , עמוד 12
(1) הטיפול בהשגות הינן באחריות הספק. על הספק לברר את הסיבות להשגות  של הסטודנטים לגובה המלגה שקיבלו ולפעול לפתרון הבעיה. 
(2) הודעות האישור להשתתפות של הסטודנטים בתוכנית ישלחו במעטפות של הספק. 
(3) העברת הכספים לחשבון הבנק של הסטודנט ע"י הספק תבוצע תוך 2 ימי עסקים ממועד קבלת הכספים לכל המאוחר. 
5. סעיף 4.4 , עמוד 13

(1) מוערך כי מספר מפגשי מיון אזוריים שיבוצעו בשנה הינו 250 מפגשים ומספר מפגשי הכוונה שיבוצעו בשנה מוערכים בכ-  250 מפגשים. 
(2) מספר גני הילדים ובתי הספר מפורטים בסעיף 4.4 בכתב המכרז. 
(3) המוסדות בהם פועלת התוכנית הינם בפריסה ארצית .
(4) המוסדות בהם תופעל התוכנית אינם קבועים, כל שנה, מוסדות החינוך מעוניינים להשתלב בתוכנית, מגישים בקשה ונבחרים עפ"י קריטריונים של המשרד. 
5.  פרק 5- תפקידי הספק בביצוע העבודה 
(1)  סעיף 5.5, עמוד 16

(2) בסעיף זה  במכרז מפורטים קריטריונים למיון ושיבוץ סטודנטים. 
(3)  הקריטריונים יועברו לספק לקראת שלב מיון הסטודנטים .
(4) כאמור בסעיף 5.7.13 בכתב המכרז, לאחר אישור המשרד לרשימת הסטודנטים שהועברה לו ע"י הספק  , יינתנו לספק הנחיות נוספות לשיבוץ הסטודנטים במוסדות החינוך.
(5) המשרד רשאי לשנות את הקריטריונים  למיון ולשיבוץ. המשרד יעביר את השינויים בקריטריונים ככל שיהיו לספק, לפני ביצוע שלבים אילו.  
(6) המידע לגבי סטודנטים שקיבלו מלגות בעבר יועבר לספק ע"י המשרד. 
1. סעיף 5.6, עמוד 17 

(1) על הספק להכין עלון מידע שיופץ במוסדות החינוך בהם לומדים סטודנטים שיכולים להצטרף לתוכנית. כמות העותקים של עלון המידע  שיוכנו יהיה בהתאם למספר המוסדות הפוטנציאליים. 
(2) על הספק לפרסם את התוכנית באתר האינטרנט של התוכנית ועל גבי לוחות המודעות במוסדות להשכלה גבוהה המוכרים ע"י המל"ג. לא נדרשת לכך כל פעילות שיוווקית אחרת. 
(3) פרסום התוכנית על לוחות המודעות תבוצע בפריסה ארצית במוסדות להשכלה גבוהה ויהיה טרם תחילת מועד ההרשמה לתוכנית. 
(4) יום ההיערכות נועד למנחים הפדגוגיים האזוריים שיבחרו ע"י הספק ויכלול מתן כלים והנחיות לביצוע עבודתם במסגרת התוכנית. המיקום והזמן ליום היערכות יקבע ע"י הספק. 
2. סעיף 5.7, עמוד 18

(1) בכתב המכרז, המשרד קובע את מספר בתי הספר וגני הילדים לכל מחוז 
(2) הראיונות הקבוצתיים הם לסטודנטים שלא פעלו בעבר בתוכנית. סעיף 5.7.7 מתייחס לזימון מנחים אזוריים אשר יערכו את הראיונות הקבוצתיים. 

3. סעיף 5.8, עמוד 19
לאחר חתימת הסטודנט על החוזה, ינתן לו מקום שיבוצו. 
4. סעיף 5.12, עמוד 21
למשרד אין הערכה לגבי הוצאות הנסיעה. היקף ההוצאה תלוי ממקום מגוריו של הסטודנט ביחס לבית הספר. דמי הנסיעה ישולמו עפ"י ההוצאה בפועל עד חצי ממהעלות של חודשי חופשי, מאחר שהסטודנט מגיע לבית הספר לכל היותר פעמיים בשבוע. 

5. סעיף 5.13, עמוד 22
(1) הספק נדרש לדווח למשרד על הוצאות נסיעה והוצאות ביטוח הנוגעות לתוכנית. 



     הספק לא נדרש להחזיר לסטודנט כל הוצאות בגין ביטוח. 
(2) התשלום לספק בגין המלגה ששולמה לסטודנטים ייעשה בנפרד ללא קשר לתשלום שמגיע לספק בגין הפעלה חודשית של הסטודנט לגביה ניתנה הצעת המחיר. התשלומים הנ"ל יבוצעו בנפרד ועפ"י התנאים המפורטים במכרז. 
6. סעיף 5.15, עמוד 24
(1) הספק יקבל מהמשרד את הקבצים של האתר הקיים ונדרש להתאימו לצרכים של התוכנית כפי שפורטו במכרז. 
(2) אתר האינטרנט אינו מאוחסן בשרתי המשרד, אלא בשרת של הספק. 
7. סעיף 5.16, עמוד 24

הספק נדרש להפעיל את אתר האינטרנט ומאגר המידע בכל הנוגע לתוכנית. הגישה למאגר המידע תתאפשר לאנשי המשרד באמצעות אתר האינטרנט. אופן השילוב והתפעול של אתר האינטרנט ומאגר המידע יהיה באחריות הספק.
6. פרק 6- כח האדם של הקבלן והאמצעים הנדרשים לביצוע המכרז
1. סעיף 6.7, עמוד 26
הספק יפעל בכל הנוגע לזכויות עובדים כמפורט בפרק זה במכרז. 
לעניין פיצויי פיטורין בלבד, הספק רשאי להפריש פיצויי פיטורין לעובדים בהתאם להוראות סעיף 14 לחוק פיצויי פיטורין. 
. 
2. סעיף 6.12.2, עמוד 28

במסגרת ההצעה נדרש המציע נדרש המציע להציג 6 מנחים אזוריים. בפועל יופעלו מנחים אזוריים עפ"י המפתח כאמור בסעיף 6.12.2 בכתב המכרז. 
7. פרק 8- חפיפה

בפרק זה מפורט מה אמור להעביר הקבלן שזוכה במכרז זה לספק שיזכה במכרז הבא. בכל מקרה, הספק החדש שיקבל מהספק הקיים את הנהלים, תוכנות, תוכניות וכו' יידרש להתאימם לדרישות המכרז. 

8.  פרק 10 – שמירת סודיות 

סעיף 10.9, עמוד 34

באחריות הספק לרשום את מאגר המידע בהתאם לחוק הגנת הפרטיות. 

9.  פרק 11 – אחריות משפטית  

כל הדרישות הינם כמפורט בפרק זה במכרז.

10. פרק 13 – תנאי תשלום 

סעיף 13.2 עמוד 38

אין כל יתרון למציע בבחירת אופציה א' או אופציה ב'.
11. פרק 14 - מבנה ותכולת ההצעה

מציע אינו רשאי להגיש מספר הצעות מחיר למכרז. 


סעיף 14.1, עמוד 41

(1) המחיר להפעלה חודשית של סטודנט במוסד חינוכי אינה כוללת את המילגה המוענקת לסטודנט במסגרת הפרויקט. 
(2) התשלום יהיה עפ"י כמות הסטודנטים בפועל בכל מועד תשלום. 

(3) התשלום לספק יהיה עבור כל מדרגה בנפרד, בהתאם לכמות הסטודנטים המופעלים. עבור 400 הסטודנטים הראשונים ישולם לפי המדרגה הראשונה, עבור 200 הסטודנטים הנוספים ישולם לפי המדרגה השנייה וכו'. 
12. פרק 24 – מסמכים נדרשים ותנאי מסירת ההצעה  

1. סעיף 24.1.11, עמוד 50

נדרש לצרף קורות חיים ומסמכים המעידים על הכשרתו של מנהל הפרוייקט בלבד, כפי שפורט בסעיף 14.3 א' בכתב המכרז. 
2. סעיף 24.1.6, עמוד 50
האישור מרואה חשבון בנוגע לפטור ממע"מ מתייחס לעמותה המגישה הצעה. האישור המצוין בנספח ב' בחוברת ההצעה מתייחס לאישור זה.
13. נספח מספר 8- טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
2. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר.  יש להקפיד שכל הפרטים הינם נכונים ומדויקים. 
4. סעיף 11 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על תאימות בין האמור בסעיף 11  לבין קורות החיים.
5. סעיף 12 – נתונים על הצוות של המציע המתוכנן לפעול ולסייע למכרז זה – על המציע לפרט את שמות העובדים שעומדים לרשותו בתחומים שונים תוך פירוט הכשרתם, ניסיונם ותפקידם במכרז זה.
6. סעיף 13 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                             
מנהלת אגף רכש מכרזים והתקשרויות

